A Bizottság 2522/95/EK rendelete
(1995. október 27.)
a tojáságazat kiviteliengedély-rendszere végrehajtására vonatkozó részletes szabályok megállapításáról szóló 1371/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmánya által, illetve a 3290/94/EGK rendelettel [1] módosított, a tojás piacának közös szervezéséről szóló, 1975. október 29-i 2771/75/EGK tanácsi rendeletre [2] és különösen annak 3. cikke (2) és 8. cikke (13) bekezdésére,
mivel az 1371/95/EK bizottsági rendelet [3] részletes szabályokat állapított meg a tojáságazatban a kiviteli engedélyek rendszerének végrehajtására;
mivel a tapasztalatok alapján szükséges az engedélyek érvényességi idejének lerövidítése; mivel továbbá lehetővé kell tenni, hogy túligénylés esetében a Bizottság által hozott egyedi intézkedéseket a termékkategória és az érkezési hely szerint ki lehessen igazítani;
mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 1371/95/EK rendelet a következőképpen módosul:
1. A 2. cikkben az (1) bekezdés helyébe a következő szöveg lép:
"(1) A kiviteli engedélyek a 3719/88/EGK rendelet 21. cikke (1) bekezdésének értelmében vett kibocsátásuk napját követő harmadik hónap végéig érvényesek."
2. A 3. cikk (4) bekezdésében az utolsó albekezdése helyébe a következő szöveg lép:
"Ezek a rendelkezések a termékkategóriának és az érkezési helynek megfelelően módosíthatók."
2. cikk
Ez a rendelet az Európai Közösségek Hivatalos Lapjában történő kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. október 27-én.